**З А П О В Е Д**

**№ РД – 07 – 53**

**гр. Ямбол, 07.03.2019г.**

На основание чл. 56з, ал.1, изречение второ от ППЗСПЗЗ и писмо изх. № 66-4258/01.02.2019г. на МЗХГ, за съгласие за откриване на процедура за обявяване на търг по реда на чл. 27, ал. 8 от ЗСПЗЗ на имоти частна държавна собственост /незаети със сгради и съоръжения бивша собственост на заличени организации по §12 и §29 от ПЗР на ЗСПЗЗ/, негодни за земеделско ползване и неподлежаща на възстановяване по ЗСПЗЗ и Протокол от 18.02.2019г. на комисия, назначена със Заповед № РД-07-301-8/25.01.2018г. на директора на ОД „Земеделие” гр. Ямбол.

**НАРЕЖДАМ :**

**I. Откривам Първа процедура за провеждане на търг с тайно наддаване за придобиване право на собственост по реда на чл. 27, ал. 8, изр. второ от ЗСПЗЗ във връзка с чл. 56з, ал.1, 2 и 3 от ППЗСПЗЗ** на имоти частна държавна собственост, незаети със сгради и съоръжения, бивша собственост на заличени организации по § 12 от ПЗР на ЗСПЗЗ, негодни за земеделско ползване и неподлежащи на възстановяване, както следва:

|  |  |  |  |  |  |  |
| --- | --- | --- | --- | --- | --- | --- |
| **№ по ред** | **Община** | **Землище** | **№**  **на имот**  **/по КВС и КК/** | **Площ**  **/дка/** | **Начална тръжна цена /лв./** | **Депозит /лв./** |
| **1.** | Болярово | С. Стефан Караджово | **69208.140.53**  *Съседи:*  - 69208.140.15  - 69208.140.16  - 69208.140.18  - 69208.140.50  - 69208.140.57  - 69208.140.9  - 69208.31.200  - 69208.31.777 | 14.063 | 30 376.00 | 3 037.60 |

**Класиране се извършва, ако се явят поне двама легитимни кандидати, които:**

* **са подали правилно попълнени заявления в срока по чл.56з, ал. 6 от ППЗСПЗЗ, и чийто тръжни документи отговарят на изискванията на чл. 56к, ал. 1, 3 и 7 от ППЗСПЗЗ;**
* **не са „свързани лица” по смисъла на Търговския закон и Данъчно-осигурителния процесуален кодекс, и „свързани предприятия” по смисъла на Закона за малките и средните предприятия;**
* **притежават документ за собственост на индивидуализирани съседни имоти /отделни номера в КВС и или идентификатори по КК/, към датата на публикуване на заповедта.**

1. **Условия за участие:** Право на участие в търга имат физически лица, еднолични търговци и юридически лица регистрирани по Търговския закон или по Закона за търговския регистър, които са **собственици на имоти, съседни на имотите предмет на търга**, като в следващите търгове могат да участват всички заинтересовани лица.

**2. Подаване на документи за участие в търга:** Заявителите или упълномощеното от тях лице, писмено с нотариална заверка на подписа, подават в Областна дирекция „Земеделие” Ямбол заявление по образец, утвърден от Министъра на земеделието, храните и горите за участие в търг на основание чл.27, ал.8, изр. второ от ЗСПЗЗ.

В заявлението се посочват: местонахождението, номерът и площта на поземления имот; предлаганата цена в лева за имота, изписана с цифри и думи; номерът и площта на собствения имот, съседен на имота предмет на търга. Предлаганата цена е в **цяло число лева** и не може да бъде по-ниска от началната тръжна цена. За всеки имот се подава отделно заявление.

**3.** **Към заявлението се прилагат:** копие от документ за самоличност за физическите лица; копие от документа за регистрация или единен идентификационен код на юридическото лице или едноличния търговец, съгласно чл. 23 от Закона за търговския регистър; документ за самоличност на физическото лице, представляващо търговеца при провеждането на процедурата или документ за самоличност и пълномощно на упълномощеното от него лице; копие на документ удостоверяващ правото на собственост върху имота - съседен на предложения на търг имот; декларация за събиране, съхранение и обработване на лични данни.

**4. Началната тръжна цена на предложените незастроени имоти е определена по реда на чл. 88 от Правилника за прилагане на закона за държавната собственост /ППЗДС/ и чл. 56ж, ал. 2 и 3 от ППЗСПЗЗ.**

**5. Размера на депозита** за участие в търга е в размер 10 на сто от началната тръжна цена на имота, съгласно чл. 56з, ал. 6 от ППЗСПЗЗ. Върху депозита не се начислява лихва и не подлежи на връщане при отказ на кандидата за сключване на договор.

Банковото бордеро за внесения депозит се представя заедно с документите за участие в търга /в оригинал/.

**Условия за плащане на депозита**. Плащанията се извършват в български лева, по банков път по сметка на ОД „Земеделие” гр. Ямбол.

**Банка ДСК – ЕАД Ямбол; BG 13 STSA 93003304128510;**

**Основание за плащане: депозит за участие в търг – изписва се и поземления имот.**

**6. Място и срок за получаване** на документите за участие в търга.

Документите за участие в търга се получават в Областна Дирекция ,,Земеделие” гр. Ямбол, ул. ,,Жорж Папазов” № 9, ет.5, стая № 1 всеки работен ден от 9.00 ч. до 17.30 ч., в срок от 30 календарни дни считано от публикацията на заповедта в местен вестник. Заповедта ще бъде публикувана на интернет страницата на ОД „Земеделие” Ямбол и МЗХГ.

**7. Място и срок за подаване** на документите за участие в търга.

Документите за участие в търга се подават в Областна Дирекция ,,Земеделие”гр. Ямбол, ул. ,,Жорж Папазов” № 9, ет. 5, стая № 1 всеки работен ден от 9.00 ч. до 17.30 ч., в срок до 30 календарни дни, считано от публикацията на заповедта в местен вестник.

- з**аявителите или упълномощеното от тях лице** /писмено с нотариална заверка на подписа/ подават в ОД “Земеделие” гр. Ямбол заявление по образец, утвърден от Министъра на земеделието, храните и горите. В заявлението се посочват:

- местоположението, номерът и площта на имота;

- **предлаганата цена е в цяло число левове за имота**, изписан с цифри и словом и не може да бъде по-ниска от началната цена;

- за всеки имот се подава отделно заявление;

**- към заявлението се прилагат:**

- копие от документ за самоличност на физически лица;

- копие от документа за съдебна регистрация или Единен идентификационен код по БУЛСТАТ */когато заявлението се подава от юридическо лице или едноличен търговец*/;

- нотариално заверено пълномощно, когато документите се подават от упълномощеното лице;

- платежен документ за внесен депозит в оригинал;

- копие на документ удостоверяващ правото на собственост върху имота - съседен на предложения на търг имот;

- декларация за събиране, съхранение и обработване на лични данни, във връзка с Регламент (ЕС) 2016/679 на Европейския парламент и на Съвета от 27.04.2016г., относно защита на физическите лица във връзка с обработването на лични данни и относно движението на такива данни, по образец, одобрен със заповед на директора на ОД „Земеделие” гр. Ямбол.

**Документите** за участие в търга се подават в запечатан, непрозрачен плик, адресирани до ОД „Земеделие” Ямбол с указание „за участие в търг по реда на чл. 27, ал. 8 от ЗСПЗЗ”.

**Получените** в ОД “Земеделие” гр. Ямбол пликове със заявление за участие в търга без да се разпечатват се записват с входящ номер, дата и час в регистър. **Заявление** представено в незапечатан плик е недействително.

**8.** **Не се допускат за участие в търг** кандидатите, чиито заявления са подадени след срока на чл. 56з, ал. 6 от ППЗСПЗЗ или не отговарят на изискванията на чл. 56к от ППЗСПЗЗ.

**9. Търгът може** да се проведе само в случай, че поне двама кандидати са подали заявление за участие.

**10. Лицата, които придобиват имоти** по чл. 27, ал. 8 от ЗСПЗЗ, заплащат и разходите по чл. 56ш, ал. 1 от ППЗСПЗЗ.

**11.** В случаите по чл. 56н от ППЗСПЗЗ, когато от няколко участници е предложена **една и съща цена за даден имот, между тях се провежда търг с явно наддаване**. **Стъпката за наддаване е в размер на 100.00 лв.** /сто лева/ от началната цена предложена от участниците при търга с тайно наддаване, увеличена с една стъпка. Председателят на тръжната комисия уведомява кандидатите за деня, часа, условията и реда за провеждане на търга с явно наддаване.

**12.** Директорът на ОД “Земеделие” Ямбол **в 3 - дневен срок след изтичането на крайния срок** за подаване на заявленията за участие в търг, назначава със заповед състава на тръжната комисия.

**13.** **В 7 - дневен срок комисията разглежда** заявленията, класира предложенията и определя спечелилия търга кандидат.

За резултатите от търга се съставя протокол. Протокола с резултатите от търга се обявява на информационното табло на ОД “Земеделие” гр. Ямбол и на интернет страницата на дирекцията.

В **7 - дневен срок** от обявяването му участниците в търга могат да направят **писмени възражения** до тръжната комисия. Тръжната комисия се произнася по възраженията в **5 - дневен срок,** като заразглеждането им се съставя протокол, в който се посочват мотивите за приемането или за отхвърлянето им. Протоколът се подписва от членовете на тръжната комисия и се обявява на информационното табло на ОД “Земеделие” гр. Ямбол и на интернет страницата на дирекцията.

Председателят на тръжната комисия представя в **3 - дневен срок**, **протоколите заедно със заявленията, приложенията към тях и възраженията за одобряване от министъра на земеделието, храните и горите**, съгласно чл. 56м, ал. 3 от ППЗСПЗЗ.

Министърът на земеделието, храните и горите или упълномощено от него лице в **7 - дневен срок от одобряването на протоколите** със заповед определя кандидатите класирани за всеки имот на първо и второ място. Заповедта се публикува на интернет страницата на МЗХГ при спазване на изискванията на Закона за защита на личните данни. В **3 - дневен срок** директорът на ОД “Земеделие” уведомява участниците в търга по реда на ГПК за заповедта, която подлежи на обжалване в 14 - дневен срок от уведомлението им по реда на АПК.

**14.** Търгът се счита за **спечелен от участника предложил най-високата цена за имота.**

**15. При прехвърляне право на собственост на урегулирани поземлени имоти /УПИ/ се начислява ДДС** върху продажната стойност на имота, съгласно разпоредбата на чл. 45, ал. 5, т. 1 от Закона за данък върху добавената стойност.

**16. Условия за връщане на депозита.**

Депозита на спечелилия участник се прихваща от цената на придобиване на имота. Внесените депозити от не класираните кандидати се възстановяват в 7 - дневен срок след приключване на търга, а депозитът на кандидата, класиран на второ място - след подписването на договора със спечелилия кандидат. Депозитите на кандидатите, класирани на първо и второ място не се възстановяват в случай на отказ за сключване на договор. Депозитът на обжалвания търга участник се възстановява след влизането в сила на съдебно решение.

**17.** **Сключване на договор за покупко – продажба.**

**В 14 – дневен срок от влизане в сила на заповедта се сключва договор** в писмена форма с лицето, спечелило търга след внасяне на цената, дължимите данъци, такси и режийни разноски. В случай, че лицето спечелило търга, не внесе посочените суми, за сключване на договор, да се покани класирания на второ място кандидат. Договорът подлежи на вписване в службата по вписванията за сметка на купувача.

Настоящата заповед да се публикува на интернет страницата на ОД “Земеделие” гр. Ямбол и на страницата на МЗХГ, да се постави в 3 - дневен срок от издаването й на таблото на ОД “Земеделие” гр. Ямбол, в общинската служба по земеделие, в общината и в кметството на населеното място по местонахождение на имота.

**Директор ОД ”Земеделие” / П /**

**/ Стоян Кунев /**